text: HOP Guinardó - HOP
  HOP Guinardó
  Cabaret amb Afrikan Power, Frevo Barcelona, Urban Motion Crew i Pulmón Beatbox
  Dijous 17 set 2020 - 19:00
  - Aforament limitat. És imprescindible reservar plaça online o de manera presencial al CC Guinardó.
  - Si vens en grup (màxim 4 persones), reserva totes les entrades a nom d'una sola persona.
  - Un cop facis la reserva, rebràs les indicacions per accedir a l'activitat.
  Mostra a l'aire lliure de peces curtes de dansa urbana i circ. Diferents universos creatius com el beatbox, el circ i la dansa es conformen un espectacle ple de ritme i acrobàcia per a tots els públics.
  Activitat emmarcada al HOP Estiu 2020 i en la programació d'estiu del CC Guinardó.
  Cia. Afrikan Power presenta Tongue Brown: ballarí de breaking i acròbata que ha viatjat per tot el món amb el Circus Baobab, el major circ africà. Presentarà un número impressionant que fusiona la dansa, l'acrobàcia i la roda cyr. L'espectacle està inspirat en l'energia i la vitalitat que el músic James Brown mostrava en els espectacles. També realitzarà un segon número de circ amb pilotes de rebot.
  Cia Frevo Barcelona presenta Folklore urbà: un espectacle que explora les connexions entre la dansa urbana i les danses popular del nord-est del Brasil. Els moviments derivats de danses tradicionals com el frevo, la roda de Coco i la capoeira entren en diàleg amb el breaking, el house dance i la dansa contemporània, estils que formen part del bagatge dels artistes.
  Urban Motion Crew presenta Connexions: una peça de dansa que fusiona el breaking i el hip hop amb moviments experimentals de flexibilitat i contemporanis basant-se en conceptes com els threads, el floor work i el freestyle. L'espectacle explora la continuïtat del moviment, les seves connexions i la seva fluïdesa per oferir una experiència hipnòtica i virtuosa. L'interpreten Gabriela Infante, Gabriel Camprubi i Arlenys Bonsanto
  Pulmón Beatbox: artista de referència en l'àmbit del beatboxing, premiat nombroses vegades. Pulmón captiva tothom amb el seu carisma i el seu virtuosisme tècnic i musical. Els ritmes contundents i el so electro-orgànic que el caracteritzen aixequen el públic allà on va.